Diari Oficial de la Generalitat Valenciana


Sumari del DOGV 5657, del 11-12-2007 (2007/14770)

RESOLUCIÓ de 30 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de la addenda al Conveni marc de Col·laboració entre el Ministerio de Industria, Turismo y Comercio i la Generalitat, per al desenvolupament del Programa Pime Digital, en el marc del Pla Avança.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5657

Data del DOGV
:   11-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14930


Data del document
:   30-11-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Infraestructures i Transport
    * venda a distància
    * cooperació administrativa
    * informàtica aplicada
    * administració central
    * sistema d'informació

RESOLUCIÓ de 30 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de la addenda al Conveni marc de Col·laboració entre el Ministerio de Industria, Turismo y Comercio i la Generalitat, per al desenvolupament del Programa Pime Digital, en el marc del Pla Avança. [2007/14206]  
La Generalitat i el Ministerio de Industria, Turismo y Comercio han subscrit, després de la tramitació prèvia reglamentària, el 26 de desembre de 2006, una addenda al Conveni marc de Col·laboració per al Desenvolupament del rograma Pime Digital, en el marc del Pla Avança,   
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1557/2007, i que figura com a annex d'esta resolució.  
Valencia, 30 de novembre de 2007.- El director general de Relacions amb les Corts i Secretariat del Consell: Ángel Mompó Romero.  
Addenda al Conveni marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Programa Pime Digital, en el marc del Pla Avança  
Madrid, 26 de desembre de 2006  
Reunits  
D'una banda, el secretari d'Estat de Telecomunicacions i per a la Societat de la Informació, Francisco Ros Perán, nomenat per a l'esmentat càrrec pel Reial Decret 988/2004, de 30 d'abril, i que actua en l'exercici de les atribucions delegades pel titular del Departament, d'acord amb el que estableix l'apartat 2.1 de l'Orde ITC/3187/2004, de 4 d'octubre, per la qual es deleguen competències del ministre d'Indústria, Turisme i Comerç i per la qual s'aproven les delegacions de competències d'altres òrgans superiors i directius del departament.  
I, d'altra, José Ramón García Antón, conseller d'Infraestructures i Transport de la Generalitat de la Comunitat Valenciana.  
Manifesten  
I. Que el 27 de juliol de 2006 es va signar, entre el Ministeri d'Indústria, Turisme i Comerç i la Generalitat de la Comunitat Valenciana, el Conveni marc de Col·laboració per al desenvolupament del Pla Avança, l'objectiu del qual és realitzar activitats per a la implantació de la Societat de la Informació.  
II. El Pla Avança pretén col·laborar en el desenvolupament de les dites activitats, en la mesura que s'estime convenient, bé mitjançant el seu suport o bé mitjançant actuacions complementàries que incrementen el seu abast i el seu impacte, observant el vigent règim competencial de les administracions públiques.  
Que el Pla Avança respon al mandat que la Comissió Europea realitza en els estats membres en el seu Pla i2010: Una SI Europea per al creixement i l'ocupació, publicat el 31 de maig de 2005, perquè elaboren, abans de final d'any, els programes de reformes nacionals on definisquen les seues prioritats per a la Societat de la Informació (SI), en línia amb les orientacions integrades per al creixement i l'ocupació, adoptades per a la Comissió Europea, en abril de 2005.   
III. Que el Programa PIME digital, emmarcat en l'Àrea de Competitivitat i Innovació del Pla Avança, s'orienta a augmentar la implantació del negoci electrònic, i inclou, en particular, la implantació de la factura electrònica.  
Amb aquesta finalitat, les actuacions incloses en aquest programa hauran de dirigir-se als següents objectius:  
Implantar en les pimes solucions TIC (aplicacions o serveis), disponibles en el mercat.  
Fomentar la disponibilitat de noves solucions de negoci electrònic, inclosa la factura electrònica.  
Facilitar la participació efectiva de les pimes en els mercats electrònics.  
Promoure la utilització de la factura electrònica i dels procediments telemàtics, en les relacions de les pimes amb les administracions públiques.  
Proporcionar assessorament personalitzat a la PIME en l'ús de les TIC, per a la millora dels seus processos empresarials.  
IV. La Generalitat de la Comunitat Valenciana ha considerat, des de fa ja anys, un eix prioritari de la seua estratègia en matèria d'inversió i immersió tecnològica en TIC i en coneixement, l'acció de foment en els denominats entorns productius intel·ligents, d'entre els quals el sector empresarial, singularment la pime, constitueix un element crític per al desenvolupament econòmic i la competitivitat de les societats.  
Projectes i iniciatives tecnològiques dirigides a les pimes o als sectors empresarials de la Comunitat Valenciana, directament o en col·laboració amb les seues associacions representatives, o amb les cambres de Comerç, han constituït un focus d'actuació rellevant de l'acció pública del Consell de la Generalitat. Així, el projecte PROP-Emprendedors, o l'acció 5 del Programa d'Accions Innovadores de la Comunitat Valenciana 2002-2004 (PAICV- pimes) o la mateixa participació de la Generalitat de la Comunitat Valenciana en la constitució i govern de l'Associació per al Foment del Comerç Electrònic Empresarial (ANETCOM), són només uns pocs botons de mostra d'aqueixa acció decidida i compromesa amb la competitivitat de la nostra economia, a partir de la immersió tecnològica TIC i en coneixement de les nostres pimes.  
En l'actualitat, l'estratègia del Consell de la Generalitat de la Comunitat Valenciana, des de l'esmentada perspectiva, s'ubica en el planejament AVANTIC 2004-2010, i dins d'aquest, en el denominat Pla per al Foment de la Societat Tecnològica i del Coneixement (PETIC), un dels programes del qual està íntegrament dedicat a les pimes, i promou una conjunció harmoniosa entre la inversió intel·ligent en TIC i la competitivitat: és la iniciativa CompeTIC, l'arrancada oficial de la qual es va produir a l'abril de 2006.  
En principi, CompeTIC naix com un conjunt o programa integral de solucions en matèria TIC i de coneixement, destinat a la millora de l'accessibilitat TIC del teixit empresarial de les pimes de la Comunitat, perquè les incorporen en els seus processos productius i de negoci i, en especial, perquè puguen servir també, quan l'empresari així ho decidisca, per a la presència de l'empresa i dels seus productes i serveis en Internet. En resum, CompeTIC pretén dinamitzar la competitivitat de les nostres empreses, tant en l'aspecte organitzatiu i funcional, com d'internacionalització o globalització d'aquesta en l'entorn de la xarxa.   
CompeTIC és el gran compromís del Consell amb la pime, amb les TIC i amb el progrés econòmic empresarial i emprenedor de la Comunitat Valenciana, i se situa en aquest sentit en sintonia amb les línies mestres del Pla Avança i del Programa Pime Digital, instruments de planejament tots aquests que, juntament amb Avantic, també habiliten a la realització de la resta d'accions que es contemplen en aquesta addenda. En especial, les relatives al vessant TIC empresarial del Projecte Ciutats Intel·ligents, així com a l'impuls de solucions tecnològiques de negoci electrònic i de factura electrònica, i a l'establiment d'ajudes a pimes per a la seua incorporació i utilització eficient, dins de les seues empreses.  
V. Que en el Conveni Marc de Col·laboració entre el Ministeri d'Indústria, Turisme i Comerç i l'administració de la Generalitat de la Comunitat Valenciana, per al desenvolupament del Pla Avança, es preveu la signatura d'addendes anuals per a l'execució del seu objecte.  
En virtut del que s'exposa i per tal de concretar aquesta col·laboració, les parts acorden la subscripció d'aquesta Addenda, que és regida pels acords següents:  
Acords  
Primer. Objecte  
L'objecte d'aquesta addenda és determinar les condicions de col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Programa Pime digital, en el marc del Pla Avança, que es concreta en el desenvolupament de les activitats i programes detallats en l'annex d'aquesta addenda.  
Segon. L'execució, gestió, seguiment i control  
L'execució, gestió, seguiment i control del desenvolupament de l'objecte d'aquesta addenda s'ajustaran a la regulació establida en el conveni marc de col·laboració.  
Tercer. Finançament  
El finançament de les actuacions es distribuirà de la manera següent:  
Finançadors Aportacions econòmiques (?)  
MITYC (exercici 2006) 1.069.666 €  
Generalitat Comunitat Valenciana (exercici 2007) 875.182 €  
Total administracions públiques 1.944.848 €  
El Ministeri d'Indústria, Turisme i Comerç transferirà a la Generalitat de la Comunitat Valenciana, a la signatura de la present addenda, els fons de cofinançament corresponent, 1.069.666 €, a càrrec de la partida pressupostària 22.60.815L.342 dels Pressupostos Generals de l'Estat per a l'any 2006.  
La Generalitat de la Comunitat Valenciana aportarà la seua part de finançament, 875.182 €, a càrrec de les aplicacions pressupostàries, números de projectes i línies següents, condicionat tot això a l'aprovació del pressupost per a l'exercici 2007: 49.56.85.365.22.94347 T4330; 45.13.93.694.47.15408 DI400; i 35.09.29.691.17.71748 DI400009.  
Generalitat Comunitat Valenciana Aportacions econòmiques (?)  
(Exercici 2007) (Exercici 2007)  
42.69.19.277.35.16718 T4330 400.000  
49.10.69.630.48.09974 DI400 213.382  
42.43.04.657.48.14368 DI464220 817.144  
Total 875.182 €  
Quarta. Duració  
Aquesta Addenda entrarà en vigor des de la data de la seua signatura, i tindrà vigència fins al 30 d'octubre de 2007. Si bé la seua vigència se sotmetrà a la del Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Pla Avança.  
Cinquena. Règim jurídic i qüestions litigioses  
La present Addenda té caràcter administratiu i es considera inclosa en l'article 3.1.c), aprovat pel Reial Decret Legislatiu 2/2000, de 16 de juny, del Text Refós de la Llei de Contractes de les Administracions Públiques, i queda fora del seu àmbit d'aplicació, sense prejudici de l'aplicació dels principis i criteris de l'esmentat Reial Decret Legislatiu per a resoldre els dubtes i llacunes que puguen presentar-se i seran regides per les seues clàusules i, supletòriament, per les normes generals del dret administratiu.  
La resolució de les controvèrsies que puguen plantejar-se, sobre la interpretació i l'execució d'aquesta Addenda, hauran de solucionar-se de mutu acord entre les parts i en el si de la Comissió Bilateral del Conveni Marc.  
Si no es pot arribar a cap acord, les possibles controvèrsies s'haurien de resoldre d'acord amb l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Sisena. Causes de resolució i efectes  
La present Addenda es podrà resoldre per mutu acord de les parts signants o per decisió unilateral, quan hi haja causes excepcionals i justificades que entrebanquen o dificulten el compliment de les estipulacions que constituïsquen el seu contingut, prèvia denúncia en el termini de dos mesos.  
En el cas d'extinció de l'Addenda, per les causes indicades anteriorment o per l'expiració del termini de vigència, es realitzarà la liquidació econòmica i administrativa de les obligacions contretes fins al moment, sense interrompre les actuacions que s'estiguen executant fins a la seua completa finalització.  
I en prova de conformitat, se signa la present Addenda en dos exemplars i a un sol efecte, en el lloc i la data indicats a l'encapçalament.  
El secretari d'Estat de Telecomunicacions i per a la Societat de la Informació. Francisco Ros Perán  
El conseller d'Infraestructures i Transport. José-Ramón García Antón  
Annex  
Descripció de les actuacions  
Actuació 1. Immersió TIC empresarial   
1. Descripció  
La immersió tecnològica de les empreses de la Comunitat Valenciana, singularment de les pimes, requereix un esforç de "mobilització" de recursos, tant en els sectors públics com en els privats. Per aquesta raó cal promoure l'adhesió de les administracions locals en aquest procés. Mitjançant la seua adhesió al projecte CompeTIC, les entitats locals aporten recursos humans, que tenen objectius i funcions complementàries: els agents de desenvolupament local que, en l'exercici del seu treball de promoció econòmica a la localitat, poden amplificar les actuacions que es pretenen impulsar des de la Generalitat de la Comunitat Valenciana.  
La incorporació a aquesta tasca dels 20 agents de desenvolupament tecnològic, previstos en l'addenda 1 del Conveni subscrit entre el Ministeri d'Indústria Comerç i Turisme i la Generalitat de la Comunitat Valenciana, així com la necessitat d'implicació i adhesió dels ajuntaments i associacions empresarials al Projecte Competic, es configuren com un element clau en la consecució dels objectius enunciats i requereix un esforç de coordinació i seguiment de les actuacions realitzades.   
Planificació i gestió d'un pla de formació, en què s'incloguen continguts dissenyats i destinats a cada un dels sectors seleccionats pel projecte COMPETIC.  
1. Objectius que pretén aconseguir el desenvolupament de l'actuació  
Aconseguir l'adhesió d'almenys 100 ajuntaments de la Comunitat Valenciana al projecte COMPETIC, i identificar els agents de desenvolupament local, aportant la seua col·laboració i implicació en les actuacions previstes en COMPETIC.   
Realitzar, almenys, 200 actuacions de promoció i difusió, a través dels agents de desenvolupament local, entre les pimes de la Comunitat Valenciana.  
Aconseguir la subscripció o adhesió, d'almenys 1000 pimes, al projecte COMPETIC.  
Creació i publicació d'almenys 150 pàgines web.  
Incrementar el nombre de xecs COMPETIC, per a l'accés a Internet: 50 pimes.  
1. Mesurament amb indicadors al final del desenvolupament  
A través d'un sistema d'indicadors, així com amb el disseny i gestió d'un quadre de comandament, en què s'integren les aplicacions necessàries per al correcte seguiment, control i avaluació de la qualitat de les actuacions.  
Any 2007   
Generalitat Comunitat Valenciana Aplicació pressupostària   
 15.83.75.564.15.81789 DI400 213.382 €  
Total 213.382 €  
\* \* \* \* \*  
Año 2007   
Generalitat Comunitat Valenciana Aplicación presupuestaria   
 63.19.27.749.06.56869 DI400 213.382 €  
Total 213.382 €  
Any 2007   
Generalitat Comunitat Valenciana Aplicació pressupostària   
 07.87.74.195.36.43508 T4330 400.000 €  
Total 400.000 €  
\* \* \* \* \*  
Año 2007   
Generalitat Comunitat Valenciana Aplicación presupuestaria   
 69.69.77.990.32.15187 T4330 400.000 €  
Total 400.000 €  
Justificació de les inversions i el seu termini  
Any 2007  
Generalitat Comunitat Valenciana 400.000 €  
Total 400.000 €  
1. Delegat responsable de la coordinació i seguiment del Programa  
El director general de Telecomunicacions i Investigació, de la Secretaria Autonòmica de Telecomunicacions i Societat de la Informació, de la conselleria d'Infraestructures i Transport de la Generalitat.  
2. Període d'execució  
L'any 2007.  
 Actuació 2. Utilització dels recursos GESTIC, per a la promoció de la competitivitat del sector empresarial  
1. Descripció  
La xarxa d'infraestructures i recursos de qualsevol tipus, inclosos els humans, desplegada en gran quantitat de localitats de la Comunitat Valenciana per a l'alfabetització digital, es converteix en un actiu important i ens permet realitzar gran quantitat d'actuacions que poden desenvolupar-se prop de les pimes, per la qual cosa la utilització compartida de la xarxa de recursos, tant per a l'alfabetització digital com per a la promoció de la competitivitat empresarial, aportarà millors taxes d'utilització, així com la capil·laritat que requereixen les actuacions desplegades en tot el territori.  
2. Objectius que pretén aconseguir el desenvolupament de l'actuació  
- Establiment d'un pla de formació de formadors, per a la seua adequació als objectius del Programa COMPETIC, dirigit als professors del projecte Internauta i als agents de desenvolupament local, que hagen sigut destinats a aquest pels ajuntaments adherits a COMPETIC. En aquest Pla s'inclouran almenys 36 cursos (a raó d'un mensual per província).  
- Realització de 50 cursos de formació i capacitació, dirigits a empleats o directius de Pimes, organitzacions empresarials o associacions representatives de sectors d'activitat.  
3. Mesurament amb indicadors al final del desenvolupament  
A través d'un sistema d'indicadors, així com el disseny i gestió d'un quadre de comandament, en què s'integren les aplicacions necessàries per al correcte seguiment, control i avaluació de la qualitat de les actuacions.  
4. Aportacions econòmiques o accions complementàries  
Generalitat Comunitat Valenciana Aplicació pressupostària  
 48.52.18.216.68.39361 DI555664 914.436 €  
 Total 261.800 €  
\* \* \* \* \*  
Generalitat Comunitat Valenciana Aplicación presupuestaria  
 66.42.76.535.89.09993 DI891870 774.031 €  
 Total 261.800 €  
Justificació de les inversions i el seu termini  
Any 2007  
Generalitat Comunitat Valenciana 213.382 €  
Total 213.382 €  
6. Delegat responsable de la coordinació i seguiment del programa  
El director general de Telecomunicacions i Investigació, de la Secretaria Autonòmica de Telecomunicacions i Societat de la Informació, de la conselleria d'Infraestructures i Transport de la Generalitat.  
7. Període d'execució  
L'any 2007.  
Actuació 3. Ciutats intel·ligents II: Explotació del model de plataforma global de provisió de serveis  
1. Descripció  
Com a continuació a la Mesura 8 de l'Addenda per al 2006, del Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana, es pretén iniciar l'explotació de la plataforma global de provisió de serveis públics municipals i privats per a les empreses de la Comunitat Valenciana, mitjançant múltiples canals d'interacció basats en l'aplicació de les TIC, que faciliten l'extensió i l'increment de les funcionalitats d'aquella plataforma.  
2. Objectius que pretén aconseguir el desenvolupament de l'actuació  
Iniciar l'explotació de la plataforma de ciutats intel·ligents.  
Identificar i incorporar a la plataforma nous serveis i funcionalitats, especialment aquells relacionats amb les activitats de formació de CompeTIC.  
Incorporar a la plataforma 150 empreses.  
Mesurament amb indicadors al final del desenvolupament  
Es realitzarà mitjançant els indicadors de gestió i quadre de comandament propis del projecte.  
Aportacions econòmiques  
o accions complementàries  
 Any 2007   
Justificació de les inversions i el seu termini  
Any 2007  
Generalitat Comunitat Valenciana 261.800 €  
Total 261.800 €  
Delegat responsable de la coordinació i seguiment del programa  
El director general de Telecomunicacions i Investigació, de la Secretaria Autonòmica de Telecomunicacions i Societat de la Informació, de la conselleria d'Infraestructures i Transport de la Generalitat.  
Període d'execució  
L'any 2007.  
Actuació 4. Negoci electrònic  
Descripció  
Per tal d'afavorir el negoci electrònic entre les PIMES de la Comunitat Valenciana, es pretén adoptar, adaptar o desenvolupar solucions o una plataforma de negoci electrònic que, de manera especial, incorporen la facturació electrònica, i que, integrades amb la signatura electrònica avançada de la Generalitat, amb altres possibles PKI's i amb el correu electrònic, puguen enviar, rebre i emmagatzemar documents electrònics de distints tipus de format, amb les corresponents garanties d'autenticitat, no repudi i integritat, i que puguen servir tant per a les relacions B2B com B2A.  
Objectius que pretén aconseguir el desenvolupament de l'actuació  
Anàlisi, selecció i implantació de solucions o de la plataforma de negoci electrònic.  
Mesurament amb indicadors al final del desenvolupament  
Posada en marxa de les solucions o de la plataforma de negoci electrònic.  
Aportacions econòmiques o accions complementàries  
Any 2006  
MITYC 440.000,00  
Total 440.000,00  
Justificació de les inversions i el seu termini  
Any 2007  
Generalitat Comunitat Valenciana 440.000,00  
Total 440.000,00  
Delegat responsable de la coordinació i seguiment del programa  
El director general de Telecomunicacions i Investigació, de la Secretaria Autonòmica de Telecomunicacions i Societat de la Informació, de la conselleria d'Infraestructures i Transport de la Generalitat.  
Període d'execució  
L'any 2007.  
Actuació 5. Ajudes destinades a les pimes, per a promoure la utilització de solucions o plataformes tecnològiques de negoci electrònic  
Descripció  
Per tal de promoure la utilització del negoci electrònic i, específicament, fomentar la facturació electrònica, la Generalitat de la Comunitat Valenciana convocarà ajudes dirigides a les PIMES i destinades a finançar el cost dels desenvolupaments necessaris per a l'adaptació dels sistemes d'Informació de l'Empresa (amb especial atenció a la cadena de subministrament), a les solucions o plataformes tecnològiques de negoci electrònic, especialment aquells desenvolupaments que prevegen la integració amb les solucions o plataforma a què es refereix la mesura anterior.  
Les ajudes convocades finançaran, així mateix, l'assessorament necessari per a la seua anàlisi anterior i la posterior implantació, així com els costos relacionats amb la formació necessària per a la seua utilització.  
Objectius que pretén aconseguir el desenvolupament de l'actuació  
Convocatòria i adjudicació de les subvencions.  
Mesurament amb indicadors al final del desenvolupament  
A través de la convocatòria de les subvencions, així com de la seua corresponent resolució d'adjudicació.  
Aportacions econòmiques o accions complementàries  
Any 2006  
MITYC 600.000,00  
Total 600.000,00  
Justificació de les inversions i el seu termini  
Any 2007  
Generalitat Comunitat Valenciana 600.000,00  
Total 600.000,00  
Delegat responsable de la coordinació i seguiment del Programa  
El director general de Telecomunicacions i Investigació, de la Secretaria Autonòmica de Telecomunicacions i Societat de la Informació, de la conselleria d'Infraestructures i Transport de la Generalitat.  
Període d'execució  
L'any 2007.  
Actuació 6. Suport a la gestió de les mesures de pime digital, contingudes en aquest Conveni  
Descripció  
Assistència als òrgans administratius de la Generalitat de la Comunitat Valenciana, encarregats de l'execució de les mesures de Pime Digital, incloses en aquest Conveni.  
Objectius que pretén aconseguir el desenvolupament de l'actuació  
Realització de les tasques d'assistència.  
Mesurament amb indicadors al final del desenvolupament  
Es realitzarà a través dels indicadors i criteris que s'establisquen en la contractació corresponent.  
Aportacions econòmiques o accions complementàries  
Any 2006  
MITYC 29.666 €  
Total 29.666 €  
Justificació de les inversions i el seu termini  
Any 2007  
Generalitat Comunitat Valenciana 29.666 €  
Total 29.666 €  
Delegat responsable de la coordinació i seguiment del programa  
El director general de Telecomunicacions i Investigació, de la Secretaria Autonòmica de Telecomunicacions i Societat de la Informació, de la conselleria d'Infraestructures i Transport de la Generalitat.  
Període d'execució  
L'any 2007.